**Ministru kabineta rīkojuma projekta “Par iemaksām ANO Augstā komisāra bēgļu jautājumos biroja budžetā un OECD”
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekta mērķis ir veikt vienreizēju iemaksu Augstā komisāra bēgļu jautājumos biroja (turpmāk – UNHCR[[1]](#footnote-1)) budžetā, lai atbalstītu biroja spējas[[2]](#footnote-2) sniegt atbalstu Venecuēlas bēgļu un migrantu sarežģītās situācijas atvieglošanā valstīs Latīņamerikā, kuras uzņem bēgļus, kā arī veikt brīvprātīgo iemaksu Ekonomiskās sadarbības un attīstības organizācijas (turpmāk – OECD) Attīstības sadarbības komitejas Darba un budžeta programmā, lai nodrošinātu Latvijas attīstības sadarbības politikas īstenošanai nepieciešamo institucionālo spēju stiprināšanu. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ārlietu ministrija plāno veikt iemaksu UNHCR budžetā, pamatojoties uz Kanādas starptautiskās attīstības ministres K.Goldas aicinājumu Latvijas ārlietu ministram E.Rinkēvičam piedalīties starptautiskā donoru konferencē solidaritātei ar Venecuēlas bēgļiem un migrantiem, kā arī sekmējot “2020. gada Ziņojumā par valsts ārpolitiku un Eiropas Savienības jautājumiem” noteiktā izpildi.Līdz šim Latvija nav sniegusi tiešu atbalstu Venecuēlas krīzē cietušajiem. Iemaksa UNHCR stiprinātu Latvijas pozīciju ANO sistēmā un donorvalsts statusu, kā arī veicinātu līdzvērtīgu politisko dialogu ar UNHCR.Tāpat plānots veikt iemaksu OECD budžetā. Šāda soļa pamatā ir “Attīstības sadarbības politikas plānā 2021.–2023. gadam” (apstiprināts ar Ministru kabineta 2021. gada 18. maija rīkojumu Nr. 337 "Par Attīstības sadarbības politikas plānu 2021.–2023. gadam") un “Attīstības sadarbības politikas pamatnostādnēs 2021.-2027.gadam” (apstiprinātas ar Ministru kabineta 2021. gada 14. aprīļa rīkojumu Nr. 245 "Par Attīstības sadarbības politikas pamatnostādnēm 2021.–2027. gadam") noteiktais.Rīkojuma projekts izstrādāts saskaņā ar Ministru kabineta 2018. gada 17. jūlija noteikumu Nr.421 „Kārtība, kādā veic gadskārtējā valsts budžeta likumā noteiktās apropriācijas izmaiņas” 15. un 16. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1**. Iemaksa UNHCR budžetā**17.06.2021. ir plānota virtuāla starptautiskā donoru konference solidaritātei ar Venecuēlas bēgļiem un migrantiem, kuru organizē Kanāda, UNHCR un Starptautiskās migrācijas organizācija. Mērķis – pievērst starptautiskās sabiedrības uzmanību otrai lielākai migrācijas krīzei pasaulē un savākt finanšu atbalstu bēgļiem un migrantiem. No 5.4 milj. Venecuēlas bēgļu 4.6 milj. ir apmetušies Latīņamerikā. Galvenie galamērķi: Kolumbija – 1.7 milj., Peru -1 milj., Čīle – 457 300, Ekvadora – 451 800, Brazīlija – 261 400, Argentīna – 179 200, Panama – 118 900, Meksika – 101 600. Karību valstīs: Dominikāna – 114 500 u.c.Reģiona valstīm lielais Venecuēlas bēgļu skaits uzliek smagu nastu. Reaģējot uz bēgļu un migrantu situāciju, tās cenšas risināt venecuēliešu statusa legalizēšanu, atvieglot viņu piekļuvi veselības aprūpei, sociālajiem pakalpojumiem, izglītībai, darbam un veicināt integrāciju. Pandēmija padara situāciju vēl vairāk izaicinošu.Venecuēla jau ilgstoši atrodas smagā politiskās, ekonomiskās un humanitārās krīzes situācijā un ir lielākais nestabilitātes faktors Latīņamerikā kopumā.2. **Iemaksa OECD Attīstības sadarbības komitejas Darba un budžeta programmā**Turpinot līdzšinējo sadarbību ar OECD Attīstības sadarbības direktorātu, 2021.gada otrajā pusē tiek plānota OECD ekspertu vadīta divu apmācības semināru norise Latvijas institucionālās kapacitātes stiprināšanai attīstības sadarbības jomā par jautājumiem, kas skar privātā sektora iesaistes veicināšanu attīstības sadarbībā, kā arī stratēģiskas pieejas un sinerģijas veidošanu attīstības sadarbībā Latvijas salīdzinošo priekšrocību un horizontālo prioritāšu, tādu kā dzimumu līdztiesība, vides ilgtspēja, digitalizācija, izmantošanā. Sadarbības ietvaros OECD Attīstības sadarbības direktorāts gatavos arī izvērtējuma ziņojumu un rekomendācijas par Latvijas esošajai situācijai atbilstošas pieejas un instrumentu izvēli politikas veidošanai iepriekš uzskaitītajās attīstības sadarbības jomās. Šīs sadarbības rezultātā tiks stiprinātas nacionālās spējas attīstības sadarbības politikas īstenošanā, kā arī veicināta iekšējās stratēģiskās pieejas veidošana minētajos jautājumos. Semināros tiek plānota valsts institūciju, privātā sektora un NVO pārstāvju, attīstības sadarbības jomas ekspertu dalība. |
| 3. | Projekta izstrādē iesaistītās institūcijas un publiskas personas kapitālsabiedrības | Ārlietu ministrija.  |
| 4. | Cita informācija | Lai nodrošinātu iemaksu UNHCR budžetā 10 000 euro apmērā, kā arī, lai nodrošinātu brīvprātīgo iemaksu OECD Attīstības sadarbības komitejas Darba un budžeta programmā 24 379 euro apmērā, tiks veikta apropriācijas pārdale no Ārlietu ministrijas valsts budžeta programmas 97.00.00 “Nozaru vadība un politikas plānošana” uz Ārlietu ministrijas valsts budžeta programmu 02.00.00 “Iemaksas starptautiskajās organizācijās” 23 460 euro apmērā, kā arī 10 919 euro apmērā tiks nodrošināti no Ārlietu ministrijas budžeta programmas 02.00.00 “Iemaksas starptautiskajās organizācijās” apstiprinātā 2021.gada budžeta, novirzot līdzekļus no iemaksām Ekonomiskās sadarbības un attīstības organizācijā (OECD) pārpalikuma, kas veidojas pēc dalības maksas segšanas.Pārdali no Ārlietu ministrijas valsts budžeta programmas 97.00.00 “Nozaru vadība un politikas plānošana” iespējams nodrošināt, jo saistībā ar Covid-19 izplatību noteiktajiem ierobežojumiem, Ārlietu ministrijai nav bijis iespējams nodrošināt plānotos komandējumu izdevumus. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedriskā apspriešana projekta izstrādē nav veikta, jo jautājums saistīts ar pasaules mēroga humanitāro krīzi un ir iekļauts Latvijas ārpolitikas dokumentā.Sabiedriskā apspriešana attiecībā uz iemaksu OECD nav veikta, ņemot vērā, ka plānotā aktivitāte tiek īstenota saskaņā ar politikas plānošanas dokumentiem, par kuriem jau notikusi sabiedriskā apspriešana. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošina Ārlietu ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde notiks esošo pārvaldes funkciju ietvaros. Projekts neparedz jaunu institūciju izveidi, esošo likvidēšanu vai reorganizāciju. |
| 3. | Cita informācija | Nav. |

Ārlietu ministrs E. Rinkēvičs

Pastere 67015903

rita.pastere@mfa.gov.lv

1. <https://www.unhcr.org/> [↑](#footnote-ref-1)
2. Brīvprātīgās iemaksas veido aptuveni 97% no UNHCR finansējuma. [↑](#footnote-ref-2)